Rein Saluri

Rein Saluri (22. september 1939 Salla vald – 13. oktoober 2023) oli eesti kirjanik ja tõlkija.

Ta elas 1946–1951 küüditatuna Tobolskis. Koolis käis Saluri Tobolskis, Otepääl ja Tartus.

Ta lõpetas 1964 Tartu Riikliku Ülikooli bioloogina ning õppis Leningradi Ülikooli geneetika aspirantuuris.Vaikimise valus väärikus. Postimees, 20. september 2019.

Saluri töötas ajakirjade Horisont, Noorus ja Looming toimetuses ja Draamateatris. 1982. aastast oli ta vabakutseline literaat.Rein Saluri. Eesti Teatriliit.

Tegevus NLKP-s 
Aastatel 1962–1989 oli Saluri NLKP liige.

Looming
Saluri debüteeris trükisõnas (koolialmanahhis ja ajalehes Edasi) 1958. aastal. Ta kirjutas psühholoogilisi novelle, jutustusi, lühiproosat, filmistsenaariume, näidendeid ning lastele aimeraamatuid loomadest.

Saluri loomingut on tõlgitud inglise, saksa, prantsuse ja mitmesse teise keelde.
Ta eestindas inglise (John le Carré, Gerald Durrell jt), kanada (Farley Mowat) ja vene kirjanike (Fjodor Dostojevski, Daniil Harms, Vladimir Nabokov jt) loomingut.

Teoseid
Näidendid
"Külalised" (1974)
 "Poiste sõidud" (1976)
"Minek" (1989)
 "Kodukäijad/Kodus käijad" (1993)
 "Tobukesed: kolm nukrat janti" (1995)
Novellikogud
"Mälu" (1972)
"Kõnelused" (1976)
"Rebane räästa all" (1979)
 "Uksed lahti, uksed kinni" (1981)
"Üks, kaks ja korraga" (1983)
"Puusõda" (1985)
"Vaikne elu" (1988)
 "Koguja: valik tekste, 1967-1987" (1990)
 "Naised ja loomad" (1996)
 "Katked: (1958-1999)" (1999)
Filmograafia
2010 "Kolm Kartulit", tudengifilm, kirjandusliku alusteose autor 	
1991 "Noorelt õpitud", mängufilm, stsenarist 	
1989 "Äratus", mängufilm, stsenarist 	
1970 "Orelimõtisklus", dokumentaalfilm, tudengifilm, stsenarist

Liikmesus
1974 Eesti Kirjanike Liit

Tunnustus
 1973 – Friedebert Tuglase novelliauhind ("Mälu")
 1977 – Juhan Smuuli nimeline kirjanduse aastapreemia ("Poiste sõidud")
 1981 – Friedebert Tuglase novelliauhind ("Lõimetishoole")
 1982 – Juhan Smuuli nimeline kirjanduse aastapreemia ("Kala metsas", "Uksed lahti, uksed kinni")
 1988 – Eesti NSV teeneline kirjanik
 1988 – Friedebert Tuglase novelliauhind ("5.3.53")
 1989 – Juhan Smuuli nimeline kirjanduse aastapreemia ("Minek")
 2001 – Valgetähe V klassi teenetemärk

 Isiklikku 
Rein Saluri oli abielus Piret Saluriga. Neil on kaks tütart.Veendunud loomakaitsja: ketikoerad on Eesti häbiplekk! epl.delfi.ee, 29. november 2019.

Viited

 Kirjandus 
Irina Belobrovtseva. "Rein Saluri looming tõlkija ja kriitiku pilgu läbi". Keel ja Kirjandus 1984, nr 6, lk 321–326
Arno Oja. "Kaks müüti Rein Salurist" (50. sünnipäevaks) – Looming 1989, nr 9, lk 1276–81
 Eesti kirjanduse ajalugu, V köide, 2. raamat. Eesti Raamat. Tallinn 1991, lk 588–596 (autor Pärt Lias) ja bibliograafia lk 607–608
Kirjanik Rein Saluri mäletab ja küsib. epl.delfi.ee, 22. september 1999
Teet Kallas. "Saladuslik Saluri: XX sajand" (70. sünnipäevaks). Looming 2009, nr 9, lk 1251–59
Vaikimise valus väärikus. leht.postimees.ee, 20. september 2019

 Välislingid 
Haud Simuna kalmistul

Kategooria:Eesti kirjanikud
Kategooria:Eesti tõlkijad
Kategooria:Eesti NSV Kirjanike Liidu liikmed
Kategooria:Tartu Ülikooli bioloogia-geograafiateaduskonna vilistlased
Kategooria:Eesti NSV teenelised kirjanikud
Kategooria:Valgetähe V klassi teenetemärgi kavalerid
Kategooria:Eesti represseeritud isikud
Kategooria:Simuna kalmistule maetud
Kategooria:Sündinud 1939
Kategooria:Surnud 2023